  Майя Бывальцева «Пуш но пырон туризмез азинтон» нимысьтыз федерал программа улсын туризмъя «Камский берег» кластерлы 2017-тӥ арын 175 миллион 75 сюрс манет висъялозы. Иворъёсъя «Удмуртия» агентстволы со сярысь вераз улосвылысь лулчеберетъя но туризмъя министр Владимир Соловьёв. «Лыдпус бадӟым. 120 миллион 800 сюрс манет федерал коньдэтысь, эшшо милесьтым 54 миллион 275 сюрс манет. Таяз арын коньдон ярдурез, шор площадез но мукет объектъёсты тупатъяны мыноз. Ростуризм пыр таяз арын 22 улосвылъёс коньдонэн юрттэт басьто. Со шумпотымон но, кылкутымон но. 1-тӥ южтолэзёзь ми вань тупанкылъёсты юнматыны кулэ, ми солы дась», — вераз со. Тодэ вайытом, «Камский берег» ӵектос туризмез азинтонъя федерал программа улсын быдэсъяське. Солы оглом 300 миллион манет басьтыны чакламын. Ярдурез тупатъям бере, Сарапулэ туристъёсын теплоходъёс пыраны быгатозы, шутэтскисьёслы ӵектӥськись юрттӥськетъёс тросгес но пӧртэмгес луозы. 2017-тӥ арын тулыспалэ карын частной кунокуа усьтыны малпало. Тегъёс: Мерлык Туризм Ижкар Сарапул Удмуртия коньдэт Лулчеберетъянотуризмъяминистерство экономиканоконьдонужпумъёс ВладимирСоловьёв Удмуртиысьтуризм  